风水地理辩 正邪辩 天星理气辩 - 节录《钦天监风水正论》地理辩
易曰：“俯以察以地理。”察，则详于观视，谓非目力乎?彼道眼、法眼之称，都从察中生出耳。
地理者，条理也，即文理脉络之理也。山脉细分缕析，莫不各有条理之可察。自罗盘之制成，方位之说立，以地理之理混为方位阴阳之理，故有格龙、格穴之语。使龙穴果用格而不用察，则真龙正穴，人皆易得而知之，又何古云“三年寻龙，十年定穴”哉!
格龙须三季，格穴须十年，则是罗盘必一怪物，而用罗盘者必一憨人矣!山灵有知，自当为之耻笑。愚故谓方位阴阳之理，则用格而不用察，非格则方位之分辨，选择之趋避，莫由知矣。
观卜氏云：“立向辨方，的以子午针为正。”其用格而不用察也。可知地理之理，则用察而不用格。非察则脉络之贯穿，龙穴之真情，无由见矣。观卜氏云：“留心四顾，相山也似相人。”其用察而不用格也可知。噫，倘觉此辩者，犹昧而弗觉，乌得谓之高明也哉!
地书正邪辨
地理经书，有可读者，有不可读者。可读者，惟青乌经、葬书、雪心赋、倒杖篇、疑龙经、撼龙经、发微论、穴情赋、九星篇、八式歌、堪舆宝镜、趋庭经、堪舆管见，此皆地理正宗，不可不读也。
不可读者，如天机，金篆，催官，玉尺，海角，青囊，天玉